Mattyasovszky László
Mattyasovszky László (Liptó, 1641 februárja – Bécs, 1705. május 10.) nyitrai megyés püspök, királyi kancellár.

Élete
Nemes, evangélikus családból származott. 1658-ban rekatolizált. Ungvárt, Nagyszombatban és Bécsben tanult mint a filozófia magistere. 1662-ben a Collegium Germanicum Hungaricum növendéke lett. 1666-ban papként tért haza, és plébános lett Szencen. 1673-tól pozsonyi kanonok és Szereden plébános. 1676-tól esztergomi kanonok. 1677-től nyitrai főesperes. 1680-tól madocsai apát, 1687-től tinnini címzetes püspök. 1689-től őrkanonok és szepesi prépost. 

1696. június 21-én lett nyitrai megyés püspök. 1696-tól királyi kancellár. Ő alapította a Nyitrai Piarista Gimnáziumot. A szegedi jezsuita házra 55 ezer Ft-ot, a nyitrai papneveldére 15 ezer tallért, a munkaképtelen papok ellátására 5 ezer Ft-ot, a megtért protestáns papok javára 4300 Ft-ot, a szegény plébánosok javára 5 ezer Ft-ot adott.

Irodalom
 Magyar Katolikus Lexikon
 Némethy Lajos 1894: Series parochiarum et parochorum archi-dioecesis Strigoniensis ab antiquissimis temporibus usque annum 1894. Esztergom, 776. 
 Vágner József 1896: Adalékok a nyitrai székes-káptalan történetéhez. Nyitra, 550. 
 Kollányi Ferenc 1900: Esztergomi kanonokok 1100–1900. Esztergom, 292.

Bécsiek
Nyitrai püspökök
Esztergomi kanonokok
Pozsonyi kanonokok
1641-ben született személyek
1705-ben elhunyt személyek